
Előterjesztés
a Közgyűlés részére
Tisztelt Közgyűlés!
2013. január 1-től a Fővárosi Önkormányzat által fenntartott nevelési-oktatási intézmények és pedagógiai szakszolgálati intézmények – így a többcélú gyógypedagógiai intézmények és a szakértői bizottságok is – a nemzeti köznevelésről szóló 2011. évi CXC. törvény (a továbbiakban: Nkt.) 74. § (1) bekezdése alapján az állam, illetve a Klebelsberg Intézményfenntartó Központról szóló 202/2012. (VII.27.) Korm. rendelettel alapított Klebelsberg Intézményfenntartó Központ (a továbbiakban: Központ) fenntartásába kerültek. Az Nkt. 74. § (4) bekezdése értelmében a 3000 főt meghaladó lakosságszámú települési önkormányzat gondoskodik – a szakképző iskola kivételével - az illetékességi területén lévő összes, saját tulajdonában álló, az állami intézményfenntartó központ által fenntartott köznevelési intézmény feladatainak ellátását szolgáló ingó és ingatlan vagyon működtetéséről. 
A pedagógiai szakszolgálatok működéséről szóló 15/2013 (II.26.) EMMI rendelet (a továbbiakban: Rendelet) 3. § határozza meg a pedagógiai szakszolgálati feladatellátás intézményi struktúráját. A 3. § (1) és (2) bekezdés szerint a pedagógiai szakszolgálatokat az Nkt. 18. § (2) bekezdésében foglalt valamennyi szakszolgálati feladatra kiterjedően az állami köznevelési közfeladat-ellátás keretében megyénként és a fővárosban egy, a Központ által fenntartott pedagógiai szakszolgálati intézmény (a továbbiakban: Intézmény) […] látja el.


Az Intézmény a feladatait a megyében és a fővárosban a székhelyen (a továbbiakban: székhelyintézmény), az 1. § b) pontjában foglalt tagintézményekben, valamint a tankerület illetékességi területén levő egy vagy több tagintézményi telephelyen látja el.
A Rendelet 9. § (1) bekezdése alapján a szakértői bizottsági tevékenységet az Intézmény szakmailag önálló intézményegysége látja el, mely - a 10. § (3) bekezdésében foglalt kivétellel - a feladatok és a területi ellátási kötelezettség szempontjából a székhelyintézményben működő megyei, fővárosi illetékességű intézményegységre (a továbbiakban: megyei szakértői bizottság) és a tagintézményben működő, a megyében járási tankerületi, a fővárosban fővárosi kerületi tankerületi illetékességű intézményegységekre (a továbbiakban: tankerületi szakértői bizottság) tagolódik.
Az Nkt. 83. § (3) bekezdése és (4) bekezdésének h) pontja értelmében a fenntartó a köznevelési intézmény […] átszervezésével, feladatának megváltoztatásával, nevének megállapításával […] összefüggő döntése vagy véleményének kialakítása előtt beszerzi a […] működtető önkormányzat véleményét.
A Rendeletben foglaltakra tekintettel, valamint egyéb okból szükséges névváltoztatások, átszervezések megvalósítása érdekében működtetői vélemény beszerzése céljából a Központ alábbi budapesti tankerületei megkereséssel fordultak a működtetést ellátó Fővárosi Önkormányzathoz. 

	Tankerület
	Érintett intézmény
	Tervezett változás(ok)

	Budapest 02.
	Palotás Gábor Általános Iskola
	átszervezés: pedagógiai szakszolgálati feladat megszűnése

	Budapest 03.
	Csillagház Általános Iskola
	névváltozás: Budapest III. Kerületi Csillagház Általános Iskola és Egységes Gyógypedagógiai Módszertani Intézmény

	
	Szent Miklós Általános Iskola, Kollégium és Gyermekotthon
	névváltozás: Budapest III. Kerületi Szent Miklós Általános Iskola, Egységes Gyógypedagógiai Módszertani Intézmény, Kollégium és Gyermekotthon

	
	Dr. Szent-Györgyi Albert Általános Iskola
	névváltozás: Budapest III. Kerületi Dr. Szent-Györgyi Albert Általános Iskola

	
	Csalogány Óvoda, Általános Iskola, Készségfejlesztő Speciális Szakiskola, Egységes Gyógypedagógiai Módszertani Intézmény, Kollégium és Gyermekotthon
	névváltozás: Budapest III. Kerületi Csalogány Óvoda, Általános Iskola, Készségfejlesztő Speciális Szakiskola, Egységes Gyógypedagógiai Módszertani Intézmény, Kollégium és Gyermekotthon

	
	Pedagógiai Szolgáltató Intézet
	névváltozás: Budapest III. Kerületi Pedagógiai Intézet

	Budapest 08.
	Bárczi Gusztáv Óvoda, Általános Iskola és Készségfejlesztő Speciális Szakiskola
	átszervezés: pedagógiai szakszolgálati feladat megszűnése

	
	Mérei Ferenc Fővárosi Pedagógiai és Pályaválasztási Tanácsadó Intézet
	átszervezés: pedagógiai szakszolgálati feladat megszűnése

	Budapest 09.
	Általános Iskola, Előkészítő Szakiskola, Egységes Gyógypedagógiai Módszertani Intézmény, Kollégium és Gyermekotthon
	átszervezés: pedagógiai szakszolgálati feladat megszűnése
névváltozás: Dió Általános Iskola, Előkészítő Szakiskola, Egységes Gyógypedagógiai Módszertani Intézmény, Kollégium és Gyermekotthon

	Budapest 11.
	Beszédvizsgáló Országos Szakértői és Rehabilitációs Bizottság és Gyógypedagógiai Szolgáltató Központ
	átszervezés: integrálása a Fővárosi Pedagógiai Szakszolgálati Intézménybe tagintézményként

	Budapest 14.
	3. számú Fővárosi Tanulási Képességet Vizsgáló Szakértői és Rehabilitációs Bizottság
	átszervezés:
jelenlegi telephelyen (1077 Bp., Izabella u. 12.) működő intézményegység integrálása a Fővárosi Pedagógiai Szakszolgálati Intézménybe székhelyintézményként
jelenlegi székhelyen (1149 Bp., Fráter Gy. u. 15-17.) működő intézményegység integrálása a Fővárosi Pedagógiai Szakszolgálati Intézménybe tagintézményként

	
	Hallásvizsgáló Országos Szakértői és Rehabilitációs Bizottság és Gyógypedagógiai Szolgáltató Központ
	átszervezés: integrálása a Fővárosi Pedagógiai Szakszolgálati Intézménybe tagintézményként
névváltozás: Hallásvizsgáló Országos Szakértői és Rehabilitációs Bizottság

	
	Látásvizsgáló Országos Szakértői és Rehabilitációs Bizottság és Gyógypedagógiai Szolgáltató Központ
	átszervezés: integrálása a Fővárosi Pedagógiai Szakszolgálati Intézménybe tagintézményként
névváltozás: Látásvizsgáló Országos Szakértői és Rehabilitációs Bizottság

	
	Mozgásvizsgáló Országos Szakértői és Rehabilitációs Bizottság és Gyógypedagógiai Szolgáltató Központ
	átszervezés: integrálása a Fővárosi Pedagógiai Szakszolgálati Intézménybe tagintézményként
névváltozás: Látásvizsgáló Országos Szakértői és Rehabilitációs Bizottság

	
	Dr. Török Béla Óvoda, Általános Iskola, Speciális Szakiskola, Egységes Gyógypedagógiai Módszertani Intézmény és Kollégium
	átszervezés: pedagógiai szakszolgálati feladat megszűnése

	
	Hallássérültek Óvodája, Általános Iskolája, Speciális Szakiskolája, Egységes Gyógypedagógiai Módszertani Intézménye és Kollégiuma
	átszervezés: pedagógiai szakszolgálati feladat megszűnése

	
	Gyengénlátók Általános Iskolája, Egységes Gyógypedagógiai Módszertani Intézménye és Kollégiuma
	átszervezés: pedagógiai szakszolgálati feladat megszűnése

	
	Vakok Óvodája, Általános Iskolája, Speciális Szakiskolája, Egységes Gyógypedagógiai Módszertani Intézménye, Kollégiuma és Gyermekotthona
	átszervezés: pedagógiai szakszolgálati feladat megszűnése



A megkereséseket 1-6. számú mellékletként csatolom.
Az átszervezések, névváltoztatások a Fővárosi Önkormányzatra mint működtetőre nézve többlet kötelezettséggel, többlet költséggel előreláthatólag nem járnak.
A fenti köznevelési intézmények több területet érintő átszervezésére tekintettel javaslom a Tisztelt Közgyűlésnek, hogy az Oktatási Bizottságnak, a Fővárosi Önkormányzat Szervezeti és Működési Szabályzatáról szóló 11/2013. (III. 18.) Főv. Kgy. rendelet 6. számú melléklet 7.6. pontjában meghatározott, az állami intézményfenntartó központ által fenntartott, és a Fővárosi Önkormányzat által működtetett köznevelési intézmények nevének megállapításával összefüggő döntések véleményezésére vonatkozó hatáskörét eseti jelleggel vonja magához.

Kérem a Tisztelt Közgyűlést, hogy az előterjesztést megtárgyalni, és a határozati javaslatokat elfogadni szíveskedjen.

Határozati javaslat
A Fővárosi Közgyűlés 

a nemzeti köznevelésről szóló 2011. évi CXC. törvény 83. § (4) bekezdés h) pontja alapján úgy dönt, hogy – amennyiben az a Fővárosi Önkormányzatra mint működtetőre nézve többlet kötelezettséggel nem jár – támogatja a Klebelsberg Intézményfenntartó Központ Budapest 02. tankerületének a Palotás Gábor Általános Iskola pedagógiai szakszolgálatokról szóló 15/2013 (II.26.) EMMI rendelet 3. §-ban foglaltak megvalósítása érdekében szükséges átszervezésére vonatkozó szándékát az 1. számú megkeresésben foglaltak szerint.
határidő:	azonnal
felelős: 	Tarlós István főpolgármester


úgy dönt, hogy az Oktatási Bizottságnak, a Fővárosi Önkormányzat Szervezeti és Működési Szabályzatáról szóló 11/2013. (III. 18.) Főv. Kgy. rendelet 6. számú melléklet 7.6. pontjában meghatározott hatáskörét eseti jelleggel magához vonja és a nemzeti köznevelésről szóló 2011. évi CXC. törvény 83. § (4) bekezdés h) pontja alapján támogatja a Klebelsberg Intézményfenntartó Központ Budapest 03. tankerületének a Pedagógiai Szolgáltató Intézet nevének megváltoztatására irányuló szándékát, azonban nem ért egyet az alábbi intézmények nevének megváltoztatásával, és javasolja az alábbi intézménynevek elfogadását:

	Jelenlegi név
	Központ által tervezett név
	Fővárosi Önkormányzat által javasolt név

	Csillagház Általános Iskola
	Budapest III. Kerületi Csillagház Általános Iskola és Egységes Gyógypedagógiai Módszertani Intézmény
	Fővárosi Csillagház Általános Iskola és Egységes Gyógypedagógiai Módszertani Intézmény

	Szent Miklós Általános Iskola, Kollégium és Gyermekotthon
	Budapest III. Kerületi Szent Miklós Általános Iskola, Egységes Gyógypedagógiai Módszertani Intézmény, Kollégium és Gyermekotthon
	Fővárosi Szent Miklós Általános Iskola, Egységes Gyógypedagógiai Módszertani Intézmény, Kollégium és Gyermekotthon

	Dr. Szent-Györgyi Albert Általános Iskola
	Budapest III. Kerületi Dr. Szent-Györgyi Albert Általános Iskola
	Fővárosi Dr. Szent-Györgyi Albert Általános Iskola

	Csalogány Óvoda, Általános Iskola, Készségfejlesztő Speciális Szakiskola, Egységes Gyógypedagógiai Módszertani Intézmény, Kollégium és Gyermekotthon

	Budapest III. Kerületi Csalogány Óvoda, Általános Iskola, Készségfejlesztő Speciális Szakiskola, Egységes Gyógypedagógiai Módszertani Intézmény, Kollégium és Gyermekotthon
	Fővárosi Csalogány Óvoda, Általános Iskola, Készségfejlesztő Speciális Szakiskola, Egységes Gyógypedagógiai Módszertani Intézmény, Kollégium és Gyermekotthon



határidő:	azonnal
felelős: 	Tarlós István főpolgármester

a nemzeti köznevelésről szóló 2011. évi CXC. törvény 83. § (4) bekezdés h) pontja alapján úgy dönt, hogy – amennyiben az a Fővárosi Önkormányzatra mint működtetőre nézve többlet kötelezettséggel nem jár – támogatja a Klebelsberg Intézményfenntartó Központ Budapest 08. tankerületének a Bárczi Gusztáv Óvoda, Általános Iskola és Készségfejlesztő Speciális Szakiskola és a Mérei Ferenc Fővárosi Pedagógiai és Pályaválasztási Tanácsadó Intézet pedagógiai szakszolgálatokról szóló 15/2013 (II.26.) EMMI rendelet 3. §-ban foglaltak megvalósítása érdekében szükséges átszervezésére vonatkozó szándékát a 3. számú megkeresésben foglaltak szerint. 
határidő:	azonnal
felelős: 	Tarlós István főpolgármester

a nemzeti köznevelésről szóló 2011. évi CXC. törvény 83. § (4) bekezdés h) pontja alapján úgy dönt, hogy – amennyiben az a Fővárosi Önkormányzatra mint működtetőre nézve többlet kötelezettséggel nem jár – támogatja a Klebelsberg Intézményfenntartó Központ Budapest 09. tankerületének az Általános Iskola, Előkészítő Szakiskola, Egységes Gyógypedagógiai Módszertani Intézmény, Kollégium és Gyermekotthon pedagógiai szakszolgálatokról szóló 15/2013 (II.26.) EMMI rendelet 3. §-ban foglaltak megvalósítása érdekében szükséges átszervezésére vonatkozó szándékát a 4. számú megkeresésben foglaltak szerint.
határidő:	azonnal
felelős: 	Tarlós István főpolgármester

úgy dönt, hogy az Oktatási Bizottságnak, a Fővárosi Önkormányzat Szervezeti és Működési Szabályzatáról szóló 11/2013. (III. 18.) Főv. Kgy. rendelet 6. számú melléklet 7.6. pontjában meghatározott hatáskörét eseti jelleggel magához vonja és a nemzeti köznevelésről szóló 2011. évi CXC. törvény 83. § (4) bekezdés h) pontja alapján nem ért egyet a Klebelsberg Intézményfenntartó Központ Budapest 09. tankerületének az Általános Iskola, Előkészítő Szakiskola, Egységes Gyógypedagógiai Módszertani Intézmény, Kollégium és Gyermekotthon nevének „Dió Általános Iskola, Előkészítő Szakiskola, Egységes Gyógypedagógiai Módszertani Intézmény, Kollégium és Gyermekotthon”-ra való megváltoztatására vonatkozó szándékával.
határidő:	azonnal
felelős: 	Tarlós István főpolgármester

a nemzeti köznevelésről szóló 2011. évi CXC. törvény 83. § (4) bekezdés h) pontja alapján úgy dönt, hogy – amennyiben az a Fővárosi Önkormányzatra mint működtetőre nézve többlet kötelezettséggel nem jár – támogatja a Klebelsberg Intézményfenntartó Központ Budapest 11. tankerületének a Beszédvizsgáló Országos Szakértői és Rehabilitációs Bizottság és Gyógypedagógiai Szolgáltató Központ pedagógiai szakszolgálatokról szóló 15/2013 (II.26.) EMMI rendelet 3. §-ban foglaltak megvalósítása érdekében szükséges átszervezésére vonatkozó szándékát az 5. számú megkeresésben foglaltak szerint.
határidő:	azonnal
felelős: 	Tarlós István főpolgármester

a nemzeti köznevelésről szóló 2011. évi CXC. törvény 83. § (4) bekezdés h) pontja alapján úgy dönt, hogy – amennyiben az a Fővárosi Önkormányzatra mint működtetőre nézve többlet kötelezettséggel nem jár – támogatja a Klebelsberg Intézményfenntartó Központ Budapest 14. tankerületének az alábbi intézmények pedagógiai szakszolgálatokról szóló 15/2013 (II.26.) EMMI rendelet 3. §-ban foglaltak megvalósítása érdekében szükséges átszervezésére vonatkozó szándékát a 6. számú megkeresésben foglaltak szerint:
· 3. számú Fővárosi Tanulási Képességet Vizsgáló Szakértői és Rehabilitációs Bizottság
· Hallásvizsgáló Országos Szakértői és Rehabilitációs Bizottság és Gyógypedagógiai Szolgáltató Központ
· Látásvizsgáló Országos Szakértői és Rehabilitációs Bizottság és Gyógypedagógiai Szolgáltató Központ
· Mozgásvizsgáló Országos Szakértői és Rehabilitációs Bizottság és Gyógypedagógiai Szolgáltató Központ
· Dr. Török Béla Óvoda, Általános Iskola, Speciális Szakiskola, Egységes Gyógypedagógiai Módszertani Intézmény és Kollégium
· Hallássérültek Óvodája, Általános Iskolája, Speciális Szakiskolája, Egységes Gyógypedagógiai Módszertani Intézménye és Kollégiuma
· 	Gyengénlátók Általános Iskolája, Egységes Gyógypedagógiai Módszertani Intézménye és Kollégiuma
· Vakok Óvodája, Általános Iskolája, Speciális Szakiskolája, Egységes Gyógypedagógiai Módszertani Intézménye, Kollégiuma és Gyermekotthona
határidő:	azonnal
felelős: 	Tarlós István főpolgármester

Határozathozatal módja:
Az 1., 3., 4., 6., és 7. számú határozati javaslatok elfogadása egyszerű szótöbbséget, 
a 2. és 5. számú határozati javaslatok elfogadása minősített szótöbbséget igényel.



Budapest, 2013. május „   ”
	Csomós Miklós
főpolgármester-helyettes

	Láttam:

	Sárádi Kálmánné dr.
főjegyző






mellékletek:
Klebelsberg Intézményfenntartó Központ Budapest 02. tankerületének megkeresése
Klebelsberg Intézményfenntartó Központ Budapest 03. tankerületének megkeresése
Klebelsberg Intézményfenntartó Központ Budapest 08. tankerületének megkeresése
Klebelsberg Intézményfenntartó Központ Budapest 09. tankerületének megkeresése
Klebelsberg Intézményfenntartó Központ Budapest 11. tankerületének megkeresése
Klebelsberg Intézményfenntartó Központ Budapest 14. tankerületének megkeresése

